หนุนใช้ประโยชน์จากเอฟทีเอ
พาณิชย์เดินสายแจงเกษตรกร สร้างแต้มต่อส่งออกเหนือคู่แข่ง,นายวีรศักดิ์ หวังศุภกิจโกศล รมช.พาณิชย์ เปิดเผยถึงแผนการทำงานของกระทรวงพาณิชย์ เพื่อเร่งขยายตลาดให้กับสินค้าเกษตรไทยว่า ในปีงบประมาณ 63 มอบนโยบายให้กรมเจรจาการค้าระหว่างประเทศ เดินหน้าลงพื้นที่สร้างความรู้ความเข้าใจกับเกษตรกรทั่วประเทศ เพื่อให้ใช้ประโยชน์จากความตกลงการค้าเสรี (เอฟทีเอ) ขยายโอกาสส่งออกสินค้าเกษตรไทย โดยเฉพาะไปอาเซียน จีน อินเดีย ญี่ปุ่น เกาหลีใต้ และฮ่องกง ซึ่งได้ลด/เลิกเก็บภาษีนำเข้าสินค้าส่วนใหญ่จากไทยแล้ว โดยเฉพาะผัก ผลไม้ ยางพารา มันสำปะหลัง เนื้อสัตว์ สินค้าประมง เป็นต้น,ด้านนางอรมน ทรัพย์ทวีธรรม อธิบดีกรมเจรจาการค้าระหว่างประเทศ กล่าวว่า กรมให้ความสำคัญกับการสร้างความเข้าใจกับเกษตรกรให้สามารถใช้ประโยชน์จากเอฟทีเอ 13 ฉบับ ที่ไทยทำกับ 18 ประเทศ ได้แก่ อาเซียน อินเดีย ออสเตรเลีย นิวซีแลนด์ ญี่ปุ่น จีน เกาหลี เปรู ชิลี และฮ่องกง เพื่อสร้างแต้มต่อในการแข่งขันของสินค้าเกษตรไทยกับประเทศคู่แข่งขัน ที่ไม่มีเอฟทีเอกับประเทศที่ไทยส่งออก,ช่วง 9 เดือนปีนี้ สินค้าเกษตรไทยมีมูลค่าส่งออกเพิ่มขึ้น ส่วนหนึ่งมาจากผู้ส่งออกไทยใช้สิทธิประโยชน์จากเอฟทีเอในการส่งออก เช่น ผลไม้สดแช่เย็นแช่แข็ง ส่งออก 3,037 ล้านเหรียญสหรัฐฯ เพิ่ม 43% ไก่แปรรูป 1,934 ล้านเหรียญ เพิ่ม 10% และผลิตภัณฑ์ยาง 8,237 ล้านเหรียญเพิ่ม 1% ซึ่งสวนทางกับการส่งออกโดยรวมที่หดตัว,สำหรับการลงพื้นที่นั้น จะจัดสัมมนา 6 จังหวัด ได้แก่ เดือน พ.ย.62 พบปะผู้ปลูกข้าว มันสำปะหลัง อ้อย ข้าวโพด กล้วยไข่ และมันฝรั่ง ที่ จ.นครสวรรค์, เดือน ธ.ค.62 กลุ่มข้าว อาหารทะเล ใยตาลโตนด ยางพารา และผลไม้ ที่ จ.สงขลา, เดือน ก.พ.63 มันสำปะหลัง ข้าว ข้าวโพด อ้อย ผลไม้ และกาแฟ ที่ จ.อุตรดิตถ์, เดือน มี.ค.63 อ้อย ข้าว มันสำปะหลัง ยางพารา และผลไม้ ที่ จ.บุรีรัมย์, เดือน พ.ค.63 มันสำปะหลัง อ้อย ปาล์มน้ำมัน ผลไม้ และยางพารา ที่ จ.ระยอง และเดือน มิ.ย.63 ข้าว ยางพารา มันสำปะหลัง อ้อย โคเนื้อ ผลไม้ และผ้าย้อมคราม ที่ จ.สกลนคร.
นายวีรศักดิ์ หวังศุภกิจโกศล รมช.พาณิชย์ เปิดเผยถึงแผนการทำงานของกระทรวงพาณิชย์ เพื่อเร่งขยายตลาดให้กับสินค้าเกษตรไทยว่า ในปีงบประมาณ 63 มอบนโยบายให้กรมเจรจาการค้าระหว่างประเทศ 
วีรศักดิ์ หวังศุภกิจโกศล,อรมน ทรัพย์ทวีธรรม,สินค้าเกษตร,ส่งออก,เอฟทีเอ,ผลไม้สดแช่เย็น,กระทรวงพาณิชย์